एमालेका अध्यक्ष केपी ओलीले एकीकृत माओवादीले आफूलाई नसच्याउने हो भने आगामी निर्वाचनमा दुई/चार सीटमा सीमित हुनुपर्ने बताएका छन् । राष्ट्रिय जनसांस्कृतिक महासंघको राष्ट्रिय परिषद बैठकको सोमबार पोखरामा उद्घाटन गर्दै उनले जंगल पस्ने र आन्दोलनको धम्की दिन छाडेर संविधान निर्माणमा लाग्न आग्रह गरे । ‘अझैपनि बन्द र हडतालमै जान्छु भन्ने हो त्यसको फैसला पनि जनताले गर्ने’ ओलीको भनाइ थियो । उनले ‘देशलाई विखन्डन गर्ने र नेपाली समाजलाई विभाजन गर्ने तत्वदेखि सचेत रहनुपर्ने’मा पनि जोड दिए ।
